《游问政山次韵郡侯康庆之》
元代·方回

住山应是胜游山，矧此仙区异俗寰。
几度出城行十里，何时筑俗就三间。
化猿君子高难问，射虎将军老合閒。
只虑家人犹粒食，水泉深冷石田悭。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。